تانيت
{{مقال_مهضور|Tanit.mp3|05نونبر 2021}}
[[فيشي:Tanit_ibiza.jpg|تصغير|تانيت]]
'''تانيت''' ؤلا '''تينيت''' ؤلا '''تانايت''' ؤلا '''تانيث''' ؤلا '''تنت''' ؤلا '''تانيس''' كانت [[رب]]ة [[لحضارة لقرطاجية|بونيقية]] ؤ [[لحضارة لأمازيغية|أمازيغية]]، و كانت كبيرة رّبايب بلاد [[قرطاج]] لقديمة هيا ؤ راجلها رّب [[بعل هامون]]. ؤ كانو كايعبدوها حتى ل[[أمازيغ]] لقدام.<ref name="phoen">{{Cite book
|title=Phoenicians [لفينقيين]
|author=ݣلين ماركو
|publisher=مطبعات ديال جامعة كاليفورنيا
|year=2000
|language=en
}}</ref>

أول ما كاتبان تانيت ف سّيجيل [[أركيولوجيا|لأركيولوجي]] هيّا ف نقيشات من [[لقرن سابع قبل لميلاد|لقرن سّابع قبل لميلاد]] علا أقصا تقدير، حدا مدينة [[صيدا]] ف [[لبنان|لوبنان]]، ؤ كيتشار ليها كا ''تانيت ديالت عشتار''. نّدرة ديال لإشارات ليها من بين لحوايج لي كاتبين بلي كانت غير ربة تانوية ف دّيانة ديالت [[كنعانيين|بلاد كنعان]]. ف [[قرطاج]] ب لموقابيل، تانيت كاتولي عندها شعبية كبيرة كا ربة معبودة، ف خيلال [[لقرن رابع قبل لميلاد|لقرن رّابع قبل لميلاد]].<ref name="quinn"/>

حيت سميتها كاتّكتب '''𐤕𐤍𐤕''' (تنت) بلا تشكال (بحال لكتبة د [[لعربية]])، لعولاما كانو تّافقو باش يقراو سميتها ''تانيت''، ولاكين واحد نّقيشات تّلقاو ف سيرتا (لي دابا ولات [[قسنطينة]] ف [[جزاير|دزاير]])، مكتوبين ب [[ليونانية]]، بينو بلي سميتها، علّاقل تماك، كانت كاتݣال ''تينّيت''. هادشي ماكينفيش بلي تقدر تكون كانت معروفة ب سميّة ؤ لا سميات خرين ف بلاص خرين.<ref name="quinn">{{Cite book
|title=In Search of the Phoenicians [ف طور تّقلاب علا لفينقيين]
|author=دجوزيفين كوين
|publisher=مطبعات ديال جامعة پرينسطون
|year=2018
|page=97
|language=en
}}</ref>

تانيت كانت كاتّعتابر ربة د لخصوبة ؤ لؤمومة، ؤ كانت كاتسما "لوجه ديال بعل". طّقوس ديال لعيبادة ديالها ؤ ديال بعل هامون كانو كيدخلو فيهوم حتا دّبيح ؤ تّضحية ب لحيوانات، ؤ شي مرات حتا بنادم، سيرتو دّراري صّغار، ولاكين غير ف لمنطقة لي كاتسمّا ''دّايرة ديال [[توفيط|تّوفيط]]''، لي كانت كاتشمل لمناطق لي دابا تابعة ل شّمال د [[تونس]] (سيرتو ف [[قرطاج]] ؤ [[هادروميتوم]])، [[مالطا]]، [[صقلية]] (ف [[موتيا]])، ؤ [[سردينيا]] (ف بزاف د لبلايص بحال [[ثاروس]]، [[سولكيس]]، ؤ [[نورا (سردينيا)|نورا]])، لي كاينة ف لوسط ديال [[لبحر الشامي|لبحر شّامي]]. ف لغرب ديالو ماتّلقاو حتا شي أدلة بلي بحال هاد طّقوس ديال تّضحية كانو كيتمارسو.<ref name="quinn"/>

ف [[تونس]] ديال دابا، باقية عادة د طليب [[ؤمك طنو|ؤمك طنّو]] (ولّا ؤمك طنݣو، علا حساب لجيهة) فوقات لجفاف، ب واحد ل[[ؤغنية]] لي كاتبدا هاكا: ''ؤمك طانو يا نسا طلبت ربي عالشتا''، لي تقدر تكون من لبقايا ديال عيبادة رّبة تانيت. ؤ ف [[شمال إفريقيا]]، كانقولو علا فلاحة لبور: [[لفلاحة لبعلية]].

{{Commons category|Tanit}}

== مصادر ==
{{عيون}}
{{زريعة}}
{{ضبط مخازني}}

[[تصنيف:ربايب و ربات د لأمازيغ]]
[[تصنيف:ديانة أمازيغية قديمة]]
[[تصنيف:قرطاج]]
[[تصنيف:مقالات فيها مصدر و 3000 بايت]]
تانيت ؤلا تينيت ؤلا تانايت ؤلا تانيث ؤلا تنت ؤلا تانيس كانت ربة بونيقية ؤ أمازيغية، و كانت كبيرة رّبايب بلاد قرطاج لقديمة هيا ؤ راجلها رّب بعل هامون. ؤ كانو كايعبدوها حتى لأمازيغ لقدام.

أول ما كاتبان تانيت ف سّيجيل لأركيولوجي هيّا ف نقيشات من لقرن سّابع قبل لميلاد علا أقصا تقدير، حدا مدينة صيدا ف لوبنان، ؤ كيتشار ليها كا تانيت ديالت عشتار. نّدرة ديال لإشارات ليها من بين لحوايج لي كاتبين بلي كانت غير ربة تانوية ف دّيانة ديالت بلاد كنعان. ف قرطاج ب لموقابيل، تانيت كاتولي عندها شعبية كبيرة كا ربة معبودة، ف خيلال لقرن رّابع قبل لميلاد.

حيت سميتها كاتّكتب 𐤕𐤍𐤕 (تنت) بلا تشكال (بحال لكتبة د لعربية)، لعولاما كانو تّافقو باش يقراو سميتها تانيت، ولاكين واحد نّقيشات تّلقاو ف سيرتا (لي دابا ولات قسنطينة ف دزاير)، مكتوبين ب ليونانية، بينو بلي سميتها، علّاقل تماك، كانت كاتݣال تينّيت. هادشي ماكينفيش بلي تقدر تكون كانت معروفة ب سميّة ؤ لا سميات خرين ف بلاص خرين.

تانيت كانت كاتّعتابر ربة د لخصوبة ؤ لؤمومة، ؤ كانت كاتسما "لوجه ديال بعل". طّقوس ديال لعيبادة ديالها ؤ ديال بعل هامون كانو كيدخلو فيهوم حتا دّبيح ؤ تّضحية ب لحيوانات، ؤ شي مرات حتا بنادم، سيرتو دّراري صّغار، ولاكين غير ف لمنطقة لي كاتسمّا دّايرة ديال تّوفيط، لي كانت كاتشمل لمناطق لي دابا تابعة ل شّمال د تونس (سيرتو ف قرطاج ؤ هادروميتوم)، مالطا، صقلية (ف موتيا)، ؤ سردينيا (ف بزاف د لبلايص بحال ثاروس، سولكيس، ؤ نورا)، لي كاينة ف لوسط ديال لبحر شّامي. ف لغرب ديالو ماتّلقاو حتا شي أدلة بلي بحال هاد طّقوس ديال تّضحية كانو كيتمارسو.

ف تونس ديال دابا، باقية عادة د طليب ؤمك طنّو (ولّا ؤمك طنݣو، علا حساب لجيهة) فوقات لجفاف، ب واحد لؤغنية لي كاتبدا هاكا: ؤمك طانو يا نسا طلبت ربي عالشتا، لي تقدر تكون من لبقايا ديال عيبادة رّبة تانيت. ؤ ف شمال إفريقيا، كانقولو علا فلاحة لبور: لفلاحة لبعلية.

 مصادر 

تصنيف:ربايب و ربات د لأمازيغ
تصنيف:ديانة أمازيغية قديمة
تصنيف:قرطاج
تصنيف:مقالات فيها مصدر و 3000 بايت